FBI analizează câteva zeci de cazuri de pasageri indisciplinați. Unii au vrut să intre în cabina de pilotaj, în timpul zborului
Biroul Federal de Investigații (FBI) analizează mai mult de 40 de cazuri de pasageri indisciplinați pe liniile aeriene din întreaga țară. În cursul anului trecut, Administrația Federală a Aviației din SUA (FAA) a sesizat agenția de aplicare a legii în legătură cu 43 de cazuri de persoane care s-au purtat urât în avioane. Cazurile sesizate reprezintă o mică parte din haosul din avioane: numai anul acesta au fost raportate 1 375 de cazuri de pasageri indisciplinați.